text: Kommentator: Tønders kampagne kan redde sygehus
  28 februar 2016 kl. 19.49
  Tønders kamp for sygehuset kan være med til at redde det fra spareplaner, mener TV SYDs politiske kommentator Poul Erik Thomsen. 
  Når de deler hoptimister ud, indsamler underskrifter og løber stafet fra Tønder til Vejle, så forøger Tønder Sygehus faktisk deres egne chancer for overlevelse, når beslutningstagerne i Region Syddanmark skal tage stilling til regionens sparekatalog. Det mener Poul Erik Thomsen, der er politisk kommentator for TV SYD.
  - Tønder gør det helt rigtige. For det første lader man vær med at tale om det, man har tabt. Man undlader altså at gøre sig selv til en taber, inden man skal forsøge at vinde en ny kamp, mener Poul Erik Thomsen og fortsætter:
  - Også taler man om udvikling frem for afvikling. Man er konkret i forhold til at sige, hvordan kan vi udvikle det sygehus her. Og derfor tror jeg, Tønder har en chance, siger Poul Erik Thomsen.
  Du kan se Poul Erik Thomsen uddybe sin holdning øverst.
  